ข้อใดกล่าวถึงคำพิพากษาฎีกาที่ 5161/2533 ไม่ถูกต้อง
1. เป็นความผิดฐานปล้นทรัพย์โดยมีอาวุธติดตัวไปด้วย ตามมาตรา 340 วรรคสอง
2. จำเลยใช้ลูกกุญแจจี้ที่เอวผู้เสียหาย ดึงเอาปากกาเขียนแบบกับดินสอ ซึ่งมีราคาไม่มากนัก มิได้เอาทรัพย์อย่างอื่นไปด้วย
3. การที่จำเลยใช้ลูกกุญแจจี้ที่เอวผู้เสียหาย แล้วดึงปากกากับดินสอ เห็นได้ว่าจำเลยมีเจตนาใช้ลูกกุญแจอย่างอาวุธ
4. จำเลยจึงมีความผิดฐานทำให้เสื่อมเสียเสรีภาพ โดยใช้อาวุธ
ข้อที่ถูกต้องคือ 1.  เพราะว่า เพราะคำที่กล่าวว่า "เป็นความผิดฐานปล้นทรัพย์โดยมีอาวุธติดตัวไปด้วย ตามมาตรา 340 วรรคสอง" กล่าวในคำพิพากษาฎีกาที่ 4280/2531 ส่วนข้ออื่น ๆ กล่าวถึงคำพิพากษาฎีกาที่ 5161/2533 ได้ถูกต้อง

คำพิพากษาฎีกาที่ 5161/2533 จำเลยใช้ “ลูกกุญแจ”จี้ที่เอวผู้เสียหาย ดึงเอาปากกาเขียนแบบกับดินสอ ซึ่งมีราคาไม่มากนัก มิได้เอาทรัพย์อย่างอื่นไปด้วย เมื่อผู้เสียหายขอคืน จำเลยยอมคืนดินสอโดยดี ส่วนปากกาเขียนแบบ จำเลยบอกให้ไปรับคืนที่โรงเรียน แสดงว่าจำเลยมิได้มีเจตนาลักทรัพย์ของผู้เสียหายจริงจัง แต่เห็นได้ว่าเป็นการกระทำด้วยความคึกคะนอง ไม่เป็นความผิดฐานชิงทรัพย์ แต่การที่จำเลยใช้ลูกกุญแจจี้ที่เอวผู้เสียหาย แล้วดึงปากกา กับดินสอ เห็นได้ว่าจำเลยมีเจตนาใช้ลูกกุญแจ ดังกล่าวอย่างอาวุธ และมีเจตนาทำให้ผู้เสียหาย เกิดความเกรงกลัว ไม่กล้าขัดขืน ถือได้ว่าเป็นการข่มขืนใจผู้เสียหาย โดยทำให้ เกิดความกลัวว่าจะเกิดอันตรายต่อชีวิต ร่างกาย เสรีภาพ หรือทรัพย์สิน จำเลยจึงมีความผิดฐานทำให้เสื่อมเสียเสรีภาพ โดยใช้อาวุธ
คำพิพากษาศาลฎีกา,กฎหมายอาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน